जनभागीदारी से बना रहे मंदिर की बाउंड्रीवाल
भास्कर संवाददाता| नरसिंहगढ़
श्री रामलालजी मंदिर की बाउंड्री वॉल जनभागीदारी से बनाई जा रही है। स्थानीय सर्व ब्राह्मण समाज यह काम करवा रहा है। इससे मंदिर के खुले परिसर में होने वाले अतिक्रमण को रोका जा सकेगा। अभी स्थिति यह है कि मंदिर में लोगों ने अपनी गुमठियां, दुकानें तो लगा ही रखी हैं। साथ ही वाहन, निर्माण सामग्री आदि रखने के लिए भी इसका इस्तेमाल किया जा रहा है। मंदिर प्रबंधन और अन्य श्रद्धालु लंबे समय से शासन से इसकी सुरक्षा के लिए बाउंड्री वॉल और अन्य निर्माणों की मांग करते आ रहे हैं। लेकिन अब तक कुछ नहीं हुआ है। बीच में वर्ष 2013 में धर्मस्व विभाग ने 5 लाख की लागत से मंदिर का जीर्णोद्धार करवाया था, जो अंदरूनी हिस्से में हुआ था। लेकिन सुरक्षा का मसला तब भी वैसा ही रह गया था।
रियासती दौर मेंे राजमंदिर का दर्जा मिला था
सन 1920 के दशक में मंदिर की आधारशिला तत्कालीन शासक महाराज अर्जुन सिंह ने रखी थी और इसे उनके उत्तराधिकारी महाराज विक्रम सिंह ने पूरा करवाया था। मंदिर को रियासती दौर में राजमंदिर का दर्जा मिला था और अपने हरे भरे परिसर, भव्य निर्माण और पिछवाड़े मौजूद छोटा तालाब की वजह से यह बेहद दर्शनीय लगता है।
श्री रामलालजी मंदिर की बाउंड्री वॉल जनभागीदारी से बनाई जा रही है।
सामाजिक पहल
bho_Deva san_Deva hin_Deva hin_Deva hin_Deva hin_Deva npi_Deva